Achilinis jūrų chirurgas

Achilinis jūrų chirurgas (Acanthurus achilles) – chirurgžuvinių (Acanthuridae) šeimos žuvų rūšis.

Kūnas iki 24 cm ilgio, juodas, su oranžinėmis ir baltomis linijomis, einančiomis išilgai pelekų ir uodegos. Prie uodegos yra stambi oranžinė dėmė, kurios jaunikliai neturi. Maitinasi bentosiniais dumbliais. Kartais kryžminasi su baltažandžiu jūrų chirurgu (Acanthurus nigricans).

Paplitę Ramiojo vandenyno koralinių rifų regionuose, netoli salų.https://www.fishwisepro.com/Species/Acanthurus-achilles-318https://fishbase.in/summary/Acanthurus-achilles.html 

 Akvariumuose 
Laikomi jūriniuose akvariumuose, tačiau priežiūra sudėtinga, paprastai auginami tik patyrusių akvariumistų.https://www.tfhmagazine.com/articles/saltwater/the-achilles-tang-acanthurus-achilleshttps://www.thesprucepets.com/achilles-tang-profile-2925718 Agresyvios, kaunasi tarpusavyje, taip pat puola kitas chrirugžuvines. Norint laikyti daugiau, nei vieną ir išvengti kautynių, reikalinga labai daug vietos – minimalus akvariumo dydis, net laikant vieną, yra apie 410 litrų.https://www.aquariumdomain.com/SpeciesProfiles/MarineFish/AchillesTang.shtml Sugyvena taikiai su mažesnėmis neagresyviomis žuvytėmis. Kadangi įpratusios valgyti beveik nuolat, akvariumuose šeriamos tris kartus per dieną, paprastai dumbliais, geriausia šviežiais, tačiau valgo ir atitirpintus šaldytus arba džiovintus dumblius, ar net brokolius, cukinijas.

Jautrios aplinkos sąlygoms, reikalauja stipraus vandens judėjimo, imituojančių natūralią aplinką, kur į rifus atsimušančios bangos sukuria stiprias sroves.

Akvariumuose praktiškai nesidaugina.

 Nuorodos 
Guides Fish Profile:Achilles Tang 

 Šaltiniai 

Kategorija:Akvariuminės žuvys
Kategorija:Jūrų chirurgai